[{"text_idx": "#000000", "text": "Itsas zapo bat (1.300gr inguru)"}, {"text_idx": "#000001", "text": "Ikatza piztu eta brasa ondo berotu. Lehenik bero handiarekin arraina alde batetik markatu, buelta eman eta parrila pixka bat igo. 15-20 minutu inguru behar ditu egiten."}, {"text_idx": "#000002", "text": "Zartaginean olio pixka batekin baratxuriak, txirlak eta zuritutako otarrainxkak egin."}, {"text_idx": "#000003", "text": "Bandeja bero batean arraina jarri eta gainetik perrexila, ozpina eta olio frijitua bota. Saltsa berriro zartaginera isuri eta sutan ligatu ondoren arrainari gainetik bota."}, {"text_idx": "#000004", "text": "Badira zazpi hilabete Juan Carlos Korta ezkiotarrak Gabiriako Ostatu berritua hartu zuenetik. Gabiriako plazan bertan dago ostatua; taberna zabala eta 60 bat lagunentzako prestatutako jangela goxoa aurkituko ditu bertaratzen denak."}, {"text_idx": "#000005", "text": "Mahaian eseritakoan, berriz, betiko sukaldaritza dastatzeko aukera eskaintzen dute Kortak eta bere lan-taldeak. Brasatan egindako arrainak eta haragiak, zaharrarenak zein gaztearenak, dira bertako izarrak, batez ere itsas zapoa eta txuleta. Plantxan prestatutako txipiroiek ere oso harrera ona izaten dute."}, {"text_idx": "#000006", "text": "Eguneroko menua 11 euroan eskaintzen dute, eta asteburuko menuak ere badituzte. Astelehena dute atseden eguna."}, {"text_idx": "#000014", "text": "Gainera, BERRIAlaguna bazara eta HITZAkide egiten bazara, katilu bat oparituko dizugu:"}]